cyanic-selkie/wikianc huggingface dataset:
Մարդու առևանգում
Մարդու առևանգման որոշման տարբերակներ
Փորձագետները մինչ այսօր իրավագիտորեն վիճում են անձի առևանգման անհրաժեշտ և բավարար նշանների մասին։ Այդ թեմայով հրապարակվում են հետազոտական հոդվածներ և պաշտպանվում են դիսերտացիաներ։
Վիճակագրություն
Մարդկանց առևանգումը փրկագին ստանալու համար այսօր սովորական երևույթ է աշխարհի տարբեր մասերում, որոշ քաղաքներ և երկրներ հաճախ անվանում են «Մարդկանց առևանգումների համաշխարհային մայրաքաղաք»։ 2007 թվականին այս անունը պատկանում էր Իրաքին, որտեղ առևանգվել էր մոտ 1500 օտարերկրացի, 2004 թվականին այդպես անվանում էին Մեքսիկային , իսկ 2001 թվականին Կոլումբիային ։ Վիճակագրություն ստանալը դժվար է։ Առևանգումների թիվը աշխարհում ենթադրաբար գնահատվում է որպես 12500-25500 մարդ/տարի, այդ թվում՝ 2000 թվականին 3600 մարդ/տարի Կոլումբիայում և 3000 մարդ/տարի Մեքսիկայում ։ Բայց անհրաժեշտ է նշել, որ 2006 թվականին առևանգումների թիվը Կոլումբիայում նվազել է՝ հասնելով 687 և շարունակում է նվազել ։ Առևանգումենրի թիվը Մեքսիկայում դժվար է վերացվում, քանի որ ոստիկանները վախենում են միջամտել ։ «Մարդկանց առևանգումներ, ըստ երևույթին, ծաղկում է չափազանց թույլ նահանգներում և հակամարտությունների ենթակա երկրներում, որտեղ քաղաքական վարձված զինված ուժերը, կազմակերպված հանցագործությունները և թմրամաֆիան լրացնում են վակուումով լցված կառավարությունը» ։
1999 թվականի ընթացքում ԱՄՆ - ում առևանգվել է 203900 երեխա ընտանիքի ներսում և 58200 երեխա ընտանիքից դուրս։ Այնուամենայնիվ նրանցից միայն 115 երեխան է դարձել «կապակցված առևանգումերի» զոհ ։
Ըստ Ռուսաստանի ներքին գործերի նախարարությանը պաշտոնական վիճակագրության՝ 2012 թվականին երկրում գրանցվել է 566 մարդու առևանգում, որից 366 բացահայտվել է ։
Քրեական հրոսակախմբերին տարեկան վճարվող ընդհանուր գումարը կազմում է 500 մլն դոլար ։
1979 թվականի դեկտեմբերի 17 - ին Միավորված Ազգերի Կազմակերպության կողմից ընդունվել է «Միջազգային կոնվենցիա «պատանդներ վերցնելու» դեմ պայքարի մասին», որը միջազգային իրավունքով պատանգ վերցնելը հաստատում է, որպես հանցավորություն ։ Այնուամենայնիվ մեր օրերում առևանգումները շարունակում են գոյություն ունենալ, ինչպես ահաբեկչության տեսքով, այնպես էլ «անուղղակի» ձևով պատանդներ պահել՝ երբ ուժով պահվում է ոչ թե մարդը, այլ նրա փաստաթղթերը կամ փոխադրամիջոցը, առանց որոնց նրա ազատությունը սահմանափակվում է։
Օսկար լավագույն անիմացիոն լիամետրաժ ֆիլմի համար
«Օսկար» լավագույն անիմացիոն լիամետրաժ ֆիլմի համար տրվում է ամեն տարի 2001 թվականից ի վեր։ Առաջին անգամ լավագույն անիմացիոն լիամետրաժ ֆիլմ ճանաչվել է Շրեկ մուլտֆիլմը։ Մինչ այս՝ 1991 թվականին լավագույն ֆիլմ առաջադրվել էր Գեղեցկուհին և հրեշը։ Իսկ 1938 թվականին Սպիտակաձյունիկը և յոթ թզուկները, 1988 թվականին Ով է դավել Ռոջեր ճագարին և 1995 թվականին Խաղալիքների պատմությունը մուլտֆիլմերը արժանացել են հատուկ «Օսկար»-ի։
Մրցանակը հանձնվում է միայն այն դեպքում, եթե նախորդ տարի լույս են տեսել ամենաքիչը 8 լիամետրաժ անիմացիոն մուլտֆիլմեր, և նրանց ցուցադրվել են Լոս Անջելեսի կինոթատրոններում։ Լիամետրաժ անիմացիոն ֆիլմ է ճանաչվում այն մուլտֆիլմը, որի տևողությունը 70 րոպեից ավել է։ «Օսկար»-ին կարող են առաջադրվել 3-5 ֆիլմ։ Եթե տարվա ընթացքում լույս են տեսել 8-ից մինչև 15 մուլտֆիլմ, ապա առաջադրվողների քանակը կսահմանափակվի 3-ով, իսկ եթե լույս են տեսել 16 և ավելի ֆիլմ, ապա առաջադրվողների քանակը կարող է հասնել 5-ի։
Կատեգորիա:Օսկար կինոմրցանակ Կատեգորիա:Կինեմատոգրաֆիական ցուցակներ
Սանտի Կասոռլա
Սանտյագո "Սանտի" Կասոռլա Գոնսալես (Santiago "Santi" Cazorla González, ), իսպանացի ֆուտբոլիստ, ձախ կիսապաշտպան, Իսպանիայի ֆուտբոլի ազգային հավաքականի և Արսենալի խաղացող, Ֆուտբոլի Եվրոպայի առաջնության 2008 և 2012 թվականների չեմպիոն։
Կարիերա
Սանտին սկսել է խաղալ ֆուտբոլ Լիաներական Օվիեդո ակումբի ակադեմիայում։
Վիլյառեալ
17 տարեկանում նա հայտվում է Վիլյառեալ ՖԱ ում, որտեղ սկզբում խաղաց Վիլյառեալ ՖԱ B-ում։ 2003 թվականի նոյեմբերի 30-ին Կասոռլան նշեց իր նորամուտը Դեպորտիվոյի դեմ խաղում։ 2004/05 մրցաշրջանում նա արդեն հիմնական կազմի խաղացող էր և արդեն 2005 թվականին Սանտին առաջին անգամ խաղաց Չեմպիոնների Լիգայում, որտեղ Վիլյառեալ ՖԱ ը հասավ մինչև կիսաեզրափակիչ։
Ռեկռիատիվո
2006 թվականի հուլիսի 7-ին Կասոռլան տեղափոխվեց Ռեկրիատիվո 600 հազար եվրոյի դիմաց, ստորագրոլով 4 տարվա պայմանագիր։ Վիլյառեալ ՖԱ ը պահեց հնարավորություն ձեռք բերելու ֆուտբոլիստին հետագայում 1.3 մլն. եվրոյով։ Օգոստոսի 27-ին Սանտին նորամուտը նշեց Ռեկռիատիվոյի կազմում։ Կասոռլան անցկացրեց շատ լավ մրցաշրջան և առաջնության ավարտին նվաճեց տարվա լավագույն ֆուտբոլիստ Իսպանիայում «Don Balon» տարբերակով։ Սանտիի օգնությամբ թիմը ավարտեց մրցաշրջան 8-րդ հորիզոնականում։
Վիլյառեալ
Ռեկռիատիվոյի կազմում իրեն լավ դրսևորելով, Սանտիի կարիքը զգաց Վիլյառեալ ՖԱ ը։ Վերադարձից հետո առաջին մրցաշրջանում Կասոռլայի և թիմային խաղի արդյունքը մրցաշրջանում 2-րդ հորիզոնականում ավարտելն էր։
2008 թվականի սեպտեմբերի 26-ին Կասոռլան հայտարարեց, որ իրենով հետաքրքրված է Մադրիդի Ռեալը, բայց նա չուզեց տեղափոխվել այնտեղ. «Ֆուտբոլում կան շատ ավելի ուրիշ բաներ քան խաղալ Ռեալում։ Չկան կասկածներ, որ Ռեալը բարձրակարգ ակումբ է, բայց ես ինձ Վիլյառեալում զգում եմ շատ լավ։ Ես երիտասարդ եմ և այստեղ ես կարող եմ զարգանալ, որպես խաղացող »։
2009 թվականի ապրիլին Սանտին ստանում է վնասվածք Ալմերիայի դեմ խաղում։ Նախնական արդյունքներով նա պետք է չխաղար կես տարի, բայց վերականգնումը ընթացավ ավելի արագ։
Ծանոթագրություններ
Կատեգորիա:Իսպանացի ֆուտբոլիստներ Կատեգորիա:1984 ծնունդներ Կատեգորիա:Դեկտեմբերի 13 ծնունդներ Կատեգորիա:Ֆուտբոլի Եվրոպայի չեմպիոններ Կատեգորիա:Ֆուտբոլի կիսապաշտպաններ Կատեգորիա:Արսենալի ֆուտբոլիստներ Կատեգորիա:Իսպանիայի հավաքականի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ
Գրոմովայա Բալկա
Գրոմովայա Բալկա (Громова Балка), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Գրոմովայա Բալկա գյուղում բնակվում էր 70 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ալեքսանդրովկայի շրջանի բնակավայրեր Կատեգորիա:Ուկրաինայի գյուղեր
Բեյթ Լեսին թատրոն
Պատմություն
Բեյթ Լեսին թատրոնը հիմնադրվել է 1980 թվականին իսրայելական արհմիության` Հիստադրուտի կողմից ։ Թատրոնը կոչվել է ամերիկացի բանաստեղծ և հրապարակախոս, թարգմանիչ և լրագրող Ավրոմ Լեսինի անվամբ, որը գրել է իդիշերենով։
Թատրոնի հիմնադիրն է համարվում թատերական պրոդյուսեր, մենեջեր և ռեժիսոր Յակով Ակմոնը։ 1993 թվականին թատրոնը դուրս եկավ Հիստադրուտի վերահսկողությունից։ Հենց այդ ժամանակ էլ թատրոնի գլխավոր տնօրեն և գեղարվեստական ղեկավար նշանակվեց Ցիպի Պինեսը։ 1995 թվականին Ավիշայ Միլշտեյնը նշանակվեց թատերական դրամատուրգ։ Թատրոնը ղեկավարում է Բեյթ Լեսին թատերական ասոցիացիան, որը պատկանում էր Թել Ավիվ-Յաֆոյի քաղաքապետարանին և Աշխատանքի ընդհանուր ֆեդերացիային։ 2004 թվականից կազմակերպության նախագահն է համարվում Ուզի Բարամը։
Գեղարվեստական տեսլական
Անցած տարիների ընթացքում Բեյթ Լեսին թատրոնը բեմադրել է հազարից ավելի ներկայացումներ՝ ժամանակակից եվրոպական, ամերիկյան և իսրայելական հեղինակների պիեսների հիման վրա։ Ցիպի Պինեսի թատրոնը գեղարվեստական տեսլականի ոգով սկսեց կենտրոնանալ ուշագրավ իսրայելական ստեղծագործությունների վրա, որոնց մեծ մասում արտացոլված է Իսրայելի սոցիալ-տնտեսական իրավիճակը։ Այդպիսի օրինակ է համարվում ռեժիսոր Գիլադ Կիմխիի կողմից Գուրա Կորենի պիեսի հիման վրա բեմականացված «Սահմանափակում» ներկայացումը ։
2005 թվականին թատրոնի կողմից բեմականացված «Միկվա» ներկայացումը դարձավ Իսրայելական թատերական մրցանակի դափնեկիր։
Այսօր Բեյթ Լեսին թատրոնը համարվում է Իսրայելի առաջատար թատրոններից մեկը։
Թատրոնի վերակառուցում
Հիմնադրման օրվանից Բեյթ Լեսին թատրոնը գտնվում էր Թել Ավիվի Վեյցմանի փողոցում, իսկ 2003 թվականից նրա գլխավոր մասը տեղափոխվեց Դիզենգոֆ փողոցի 101 հասցեում գտնվող «Անցում» պասաժ, որտեղ նախկինում տեղակայված էր Կամերային թատրոնը։ Այս տեղափոխման արդյունքում ավելացավ  թատրոնի նստատեղերի քանակը, հնարավոր դարձավ բեմականացնել ավելի մեծ և թանկարժեք ներկայացումներ, ինչպիսիք են՝ «Չիկագո», «Տղաները և տիկնիկները» մյուզիքլները։
2010 թվականին Թել Ավիվի քաղաքապետարանը սկսեց վերակառուցել Դիզենգոֆի փողոցում գտնվող թատրոնի շենքը և ամբողջ «Անցում» պասաժը։ Նախագծի արժեքը կազմեց 110 միլիոն շեքել։ Վերակառուցման արդյունքում ավելացավ ևս մեկ թատերական դահլիճ։ Այդ նպատակով Թել Ավիվի քաղաքապետարանը ձեռք բերեց «Անցում» կինոթատրոնը, որը գտնվում էր համանուն պասաժի առաջին հարկում և նկուղում։ Նրա տեղում կառուցվեց 430 տեղանոց թատերական դահլիճը, որն էլ դարձավ թատերական համալիրի մի մասը։ Բացի այդ, հին թատերական դահլիճը վերակառուցվեց և ընդլայնվեց մինչև 900 տեղ, որն էլ այն դարձրեց ավելի ժամանակակից թատրոն։ 2015 թվականին թատերական գրասենյակները տեղափոխվեցին Դրույանովի փողոցի Բեյթ Կլյալ։ 2016 թվականից թատրոնը ներկայացումներ է տալիս նաև Թել Ավիվի երեք թանգարաններում։ 2018 թվականի փետրվարին քանդվեց Վեյցմանի փողոցում գտնվող թատրոնի հին շենքը։
Արտաքին հղումներ
Կատեգորիա:1978 հիմնադրված թատրոններ Կատեգորիա:Թել Ավիվի թատրոններ Կատեգորիա:Թել Ավիվի շենքեր և կառույցներ
Հայաստանի ֆուտբոլի գավաթ 2014-15
«Հայաստանի ֆուտբոլի գավաթ 2014-15»-ը ֆուտբոլի Հայաստանի գավաթի 24-րդ խաղարկությունն է։ Այն մեկնարկել է 2014 թ. սեպտեմբերի 17-ին և կավարտվի 2015 թվականի մայիսի 6-ին։ 2015 թվականի գավաթի խաղարկությանը մասնակցում են բարձրագույն խմբի 8 թիմերը ։ Վիճակահանության ժամանակ ՀՖՖ-ի մրցումների կազմակերպման բաժինը 2012/13 թվականների առաջնությունում նոյեմբերի 7-ի դրությամբ 1-4-րդ տեղերը գրաված թիմերին նախապես բաժանեց իրարից, որպեսզի նրանք միմյանց հետ չհանդիպեն 1/4 եզրափակիչում։
Ծանոթագրություններ
Կատեգորիա:Հայաստանի ֆուտբոլի գավաթներ Կատեգորիա:2015 ֆուտբոլում
Ֆենտոլամին
Ֆենտոլամին, իմիդազոլի հիդրոքլորիդ։ Արտադրվում է Ֆենտոլամինի հիդրոքլորիդի ձևով (Phentolamini hydrochloridum)։ Սինոնիմներ։ Regitine, Dibasin, Phentolamine, Rogitine։
Ընդհանուր տեղեկություններ
Սպիտակ կամ քիչ սերուցքագույն փոշի, քիչ է լուծվում ջրում, դժվար՝ սպիրտում։ Հանդիսանում է սինթետիկ միացություն, այժմյան α բլոկատորների ներկայացուցիչ։ Ունենում է ոչ ընտրողական ալֆա ադրենոբլոկատոր ազդեցություն, ազդելով հետսինապտիկ α1 և պրեսինապտիկ α2 ադրենընկալիչների վրա։ Ինչպես այլ այսպիսի ադնենոբլոկատորների, այնպես էլ ֆենտոլամինի օգտագործումը պայմանավորված է ադրենէրգիկ անոթասեղմիչ իմպուլսների խաթարումով, պերիֆերիկ անոթների լայնացումով՝ հատկապես արտերիոլներ և նախակապիլյարներ, մկանային հյուսվածքի, մաշկի և լորձաթաղանթների արյունամատակարարման լավացումով, ինչպես նաև զարկերակային ճնշման անկմամբ։ Կիրառվում է նաև պերիֆերիկ արյան շրջանառության խանգարման (Ռեյնոյի հիվանդություն, էնդարտերիտ,ակրոցիանոզ, աթերոսկլերոտիկ գանգրենայի առաջին փուլ), ծայրամասային տրոֆիկ խոցերի բուժման, դանդաղ լավացող վերքերի, ցրտահարման, ինչպես նաև ֆեոքրոմացիտոմայի ժամանակ։ Կան տվյալներ, որ ֆենտոլամինը, ինչպես նաև այլ α ադրենոբլոկատորների կիրառումը ուժեղացնում է ինսուլինի սեկրեցիան, որը կարող է օգտակար լինել շաքարային դիաբետով տառապող հիվանդների բուժման համար։
Կիրառում
Նշանակվում է դեղահատի ձևով, մեծահասակներին՝ 0.05գ, փոքրերին՝ 0.025գ 3-4 անգամ օրը։ Ծանր դեպքերում դոզան հնարավոր է բարձրացնել մինչև 0.1գ՝ 3-5 անգամ օրը։ Առկա են նաև ինյեկցիոն տարբերակները։ Կան տեղեկություններ Ֆենտոլամինի՝ որպես պերիֆերիկ վազոդիլատատոր օգտագործման մասին՝ սրտամկանի ինֆարկտի սուր փուլերում։ Օգտագործվում է նաև երեխաների ատրիովենտրիկուլյար բլոկադաների դեպքում, 1մգ/կգ՝ 4 ընդունման համար։ Նկարագրված է դրական էֆֆեկտ՝ նամանավանդ արտահայտված բրադիկարդիայի դեպքում։
Գերդեղաչափում
Օրթոստատիկ կոլապս, տախիկարդիա, գլխապտույտ, մաշկի քոր և կարմրություն, սրտխառնոց, փսխում, լուծ։
Հակացուցումներ
Հակացուցված է սիրտ-անոթային համակարգի արտահայտված օրգանական փոփոխությունների դեպքում։
Կատեգորիա:Դեղամիջոցներ այբբենական կարգով Կատեգորիա:Α ադրենոբլոկատորներ
Աստերոիդների ցանկ (74601-74700)
Աստերոիդների ցանկ (74501-74600) * Աստերոիդների ցանկ * Աստերոիդների ցանկ (74701-74800)
Գլոստերշիր
Գլոստերշիր (Gloucestershire, ; ), պատմական և հանդիսավոր վարչաշրջան Անգլիայի արևմուտքում։ Մտնում է Հարավարևմտյան Անգլիայի շրջանի մեջ։ Մայրաքաղաքն ու ամենամեծ քաղաքը Գլոստերն է։ Բնակչությունը կազմում է 582,5 հազար մարդ (2007 թվականի տվյալներով շրջանների մեջ 20-րդն է)։
Պատմություն
Բադմինտոնի խաղն անվանակոչվել է Գլոստերշիրի անունով՝ Բադմինտոն հաուս։
Չորս հռոմեական ճանապարհները հատում են վարչաշրջանը, պահպանվել են հռոմեացիների, դանիացիների, բրիթների և սաքսերի ճամբարների հետքերը. շատ հետաքրքիր միջնադարյան դղյակի ավերակները՝ Բրիավել, նորմանդական և նույնիսկ անգլո-սաքսոնական թագավորների հին նստավայրը, Բերկլինը, որտեղ սպանվել են Էդուարդ II-ը և այլք ։
17-րդ դարում Քեմփդենում տեղի է ունեցել քրեական գործի դատավարություն, որը, ըստ լեգենդի, նպաստել է Անգլիայում «ոչ մարմին, ոչ սպանություն» քրեական օրենքի հայտնվելուն» ։
Աշխարհագրություն
Տարածքը կազմում է 3150 կմ² (16-րդ տեղ), վարչական շրջանի տարածքը` 2653 կմ² (13-րդ տեղ)։
Վարչական բաժանում
Վարչաշրջանը բաղկացած է 6 վարչական շրջաններից և 1 ունիտար միավորից։
Բուսական և կենդանական աշխարհ
Գլուստերշիրի հին խայտաբղետ խոզը կոչվում է Գլուստերշիրի անունով և կապված է շրջանի հետ։ Վարազները թափառում են Դինի անտառներում։
Գլուստերշիրի կովի հազվագյուտ ցեղատեսակը դեռ հանդիպում է այս տարածքներում ։ Ցեղատեսակը առանձնանում է իրեն բնորոշ սպիտակ շերտով՝ ողնաշարի երկայնքով մինչև պոչը։ Այս կովի կաթն օգտագործվում է Գլոստեր պանիր պատրաստելու համար։
Տնտեսություն
Վարչաշրջանում արտադրվում են հացահատիկային մշակաբույսեր, մրգեր, կաթնամթերքներ, արդյունահանվում է ածուխ։ Այստեղ առաջատար ճյուղերից է մեքենաշինությունը։
Սա Գլյուստերշիրի տարածաշրջանային համախառն ավելացված արժեքի գծապատկերն է ընթացիկ տեղեկատու գներով, որը հրապարակել է Ազգային վիճակագրության գրասենյակը (էջ 240-253) բրիտանական ֆունտով։
Ստորև ներկայացված է Գլուստերշիրի՝ 1997-2009 թվականների ընթացքում հազարավոր բրիտանական ֆունտերով ավելացված համախառն արժեքի աղյուսակ, որը հիմնված է Ազգային վիճակագրության գրասենյակի տվյալների վրա ։
Տեսարժան վայրեր
Տեսարժան վայրերը շրջակայքում.
Լրատվամիջոցներ
Գլոստերշիրի միակ օրաթերթը Western Daily Press-ն է։
Gloucester News Center-ը Գլոստերշիրի համար նորությունների և տեղեկատվության անկախ կայք է ։
Գլոստերշիրի ռադիոկայանները ներառում են BBC Radio Gloucestershire-ը, Heart Gloucestershire-ը, Sunshine Radio- ը և The Breeze-ը (Cheltenham & North Gloucestershire): Կան նաև մի քանի համայնքային ռադիոկայաններ՝ Gloucester FM, Radio Winchcombe, Forest of Dean Radio, North Cotswold Community Radio և Severn FM:
Տեղական հեռուստատեսությունը վարչաշրջանի համար տրամադրվում է BBC West-ի և ITV West Country-ի կողմից։
Մշակութային ազդեցություն
20-րդ դարի սկզբից Գլոստերշիրում կա երկու հայտնի պատմություն՝ Գրող Լաուրի Լիի «Սիդեր Ռոզիի» և գրող Ուինիֆրեդ Ֆոուլիի «Անտառում երեխան»։
Գլոստերշիրում նկարահանվել են մի շարք ֆիլմերի և հեռուստասերիալներ, այդ թվում՝ «Մեռիր, բայց ոչ հիմա», Հարրի Փոթեր ֆիլմաշարը և BBC հեռուստաալիքի «Թիթեռներ» հեռուստասերիալը ։ «Типа крутые легавые»-ն նկարահանվել է Գլոստերշիրում, որտեղ մեծացել է ֆիլմի համահեղինակ և գլխավոր դերակատար Սայմոն Պեգը։
Արտաքին հղումներ
Կատեգորիա:Անգլիայի կոմսություններ
Սադովսկիներ
Սադովսկիներ, ռուս դերասանների ընտանիք, որոնք հանդես են եկել Փոքր թատրոնում։
Պրով Միխայլովիչ Սադովսկի
Պրով Միխայլովիչ Սադովսկի (իսկական ազգանունը` Երմիլով)։ Հոր մահից հետո դաստիարակվել է մորեղբայրների` դերասաններ Գ. Վ. և Դ. Վ. Սադովսկիների մոտ (այստեղից էլ առաջացել է Սադովսկի կեղծանունը)։ Խաղացել է տարբեր քաղաքների թատրոններում, 1839 թվականից, Մ. Շչեպկինի աջակցությամբ, Մոսկվայի Փոքր թատրոնում։ Հանդես է եկել բնութագրական-կենցաղային և երգիծական կերպարներով։ Սադովսկու տաղանդը խորապես դրսևորվել է Ալեքսանդր Օստրովսկու պիեսներում` Դիկոյ («Ամպրոպ»), Կուրոսլեպով («Ջերմ սիրտ»), Լյուբիմ Տորցով («Աղքատությունն արատ չէ») և այլն։ Փոքր թատրոնի արվեստի խոշոր ներկայացուցիչ Սադովսկու կերպարը բացահայտել է առավելապես բնորոշ խոսվածքով։ Փոքր թատրոնում նա առաջինն է մարմնավորել Ռասպլյուևի կերպարը։ Խաղացել է Մոլիերի, Շեքսպիրի, Կակդերոնի պիեսներում, ելույթ ունեցել օպերաներում։ Կատակերգական պատմվածքների հեղինակ է։
Միխայիլ Պրովովիչ Սադովսկի
Պրով Միխայլովիչ Սադովսկու որդին։ 1870 թվականից եղել է Փոքր թատրոնի խմբում։ Ալեքսանդր Օստրովսկու պիեսներում խաղացել է 60-ից ավելի դեր` Սչաստլիվցե («Անտառ»), Կարանդիշև («Անօժիտը»), Մելուզով («Տաղանդներ և երկրպագուներ»)։ Եղել է հոր ստեղծագործության հետևորդը, կատարելապես տիրապետել է բեմական խոսքին, նրա ազգային, ժողովրդական արվեստն աչքի է ընկել կենսական ճշմարտացիությամբ, պարզությամբ և պարզ հումորով։ Նրա դերերից են նաև` Խլեստակով (Գոգոլի «Ռևիզոր»), Միսաիլ (Պուշկինի «Բորիս Գոդունով»)։ Գրել է ակնարկներ և պատմվածքներ, թարգմանել պիեսներ։ Դասավանդել է Մոսկվայի ֆիլհարմոնիկ ընկերության երաժշտա-դրամատիկական և Մոսկվայի թատերական ուսումնարաններում։
Օլգա Օսիպովնա Սադովսկի
Միխայիլ Պրովովիչ Սադովսկու կինը։ 1881 թվականից եղել է Փոքր թատրոնի խմբում։ Նրա արվեստին բնորոշ էր վառ և բնական խաղը, նուրբ հումորը։ Կերտել է հյութեղ կերպարներ՝ Անֆուսա (Ա. Օստրովսկու «Գայլեր և ոչխարներ», 1893), Գլաֆիրա (Ա. Օստրովսկու «Վերջին զոհը», 1895), Մավրա (Ա. Օստրովսկու «Ճշմարտությունը լավ է, երջանկությունն ավելի լավ», 1897) և այլն։ Լավագույն դերերից են նաև Մատրյոնա (Լև Տոլստոյի «Խավարի իշխանությունը», 1895), Խչյումինա (Գրիբոյեդովի «Խելքից պատուհաս», 1899)։ Նրա արվեստը բարձր են գնահատել Կոնստանտին Ստանիսլավսկին, Վլադիմիր Նեմիրովիչ-Դանչենկոն, Ա. Լենսկին։
Ելիզավետա Միխայլովնա Սադովսկի
Օլգա Օսիպովնայի և Միխայիլ Պրովովիչ Սադովսկիի դուստրը։ 1894 թվականին ընդունվել է Փոքր թատրոն։ Նրա խաղին բնորոշ էր անկեղծությունը, անմիջականությունը և նրբագեղությունը։ Լավագույն դերը Գլաֆիրան էր (Ա. Օստրովսկու «Գայլեր և ոչխարներ»)։ Այլ դերերց են՝ Նեգինա, Յուլինկա, (Ա. Օստրովսկու «Տաղանդներ և երկրպագուներ», «Եկամտաբեր պաշտոն»), Լիզա (Գրիբոյեդովի «Խելքից պատուհաստ»), Սյուզան (Բոմաշեի «Ֆիգարոյի ամուսնությունը»)։
Սամվել Նիկոյան
Սամվել Պարգևի Նիկոյան, ՀՀ Ազգային ժողովի նախագահ (2011-2012), քաղաքական գործիչ։
Կենսագրություն
Սամվել Նիկոյանը ծնվել է Անիի շրջանի Սառնաղբյուր գյուղում։
1982 թ. ավարտել է Հայաստանի պետական ճարտարագիտական համալսարանը՝ ինժեներ-մեխանիկ մասնագիտությամբ, 1987 թվականին՝ ԽՄԿԿ կենտկոմին առընթեր մարքսիզմ-լենինիզմի համալսարանի հայկական մասնաճյուղը։
1982-1990 թթ. աշխատել է Երևանի հիդրոապարատների գործարանում՝ ինժեներ-կոնստրուկտոր, ավագ ինժեներ, բաժնի պետ, արտադրության պետի տեղակալ, արտադրամասի պետ։ 1995 թ.` Երևանի փորձարարական-մեքենաշինական գործարանի գլխավոր ճարտարագետի տեղակալ, 1995-1998 թթ.` Հայաստանի առևտրաարդյունաբերական պալատի կազմակերպչական բաժնի վարիչ, 1998-2001 թթ.` «Հայմամուլ» ՊՓԲԸ փոխտնօրեն։ Արցախյան ազատամարտի տարիներին զբաղվել է զենք-զինամթերքի արտադրմամբ և առաքմամբ։ ԽՍՀՄ-ում ընդհատակյա գործող Ազգային միացիալ կուսակցության (ԱՄԿ) անդամ, հետագայում՝ ՀՀԿ անդամ։ ՀՀԿ խորհրդի անդամ։ 1997 թվականից «Երկրապահ» կամավորական միության անդամ է։ 2001-2003 թվականներին եղել է ՀՀԿ կազմակերպչական հանձնաժողովի նախագահ։
2003-2007 թթ.` ԱԺ պատգամավոր (համամասնական ընտրակարգ, ՀՀԿ)։ ԱԺ արտաքին հարաբերությունների մշտական հանձնաժողովի անդամ։ Օտարերկրյա պետություններից և միջազգային կազմակերպություններից ստացված փոխառությունների, վարկերի, դրամաշնորհների և մարդասիրական օգնությունների օգտագործման արդյունավետությունն ուսումնասիրող ժամանակավոր հանձնաժողովի անդամ։ ԵԱՀԿ խորհրդարանական վեհաժողովի հայաստանյան պատվիրակության անդամ։
2007 թ. մայիսի 12-ին ԱԺ պատգամավոր է ընտրվել համամասնական ընտրակարգով Հայաստանի Հանրապետական կուսակցությունից։ ՀՀԿ խորհրդի անդամ, 2008 թվականից Միջխորհրդարանական միության հայաստանյան պատվիրակության ղեկավարն է։ 2009 թ. մայիսի 18-ին ընտրվել է Հայաստանի Հանրապետության Ազգային ժողովի նախագահի տեղակալ ։ 2011 թ. դեկտեմբերի 6-ին ընտրվել է Հայաստանի Հանրապետության Ազգային ժողովի նախագահլ ։
2005 թվականին հայկական բանակի կայացման և ամրապնդման գործում զգալի ավանդ ունենալու համար պարգևատրվել է ՀՀ զինված ուժերի «Անդրանիկ Օզանյան» մեդալով, 2006 թվականին՝ ՀՀ վարչապետի հուշամեդալով, ՀՀ վարչապետի հուշանվերով (2014)։ 2012 թ․ պատգամավոր է ընտրվել ՀՀԿ ցուցակով։ 2017 թ․ պատգամավոր է ընտրվել ՀՀԿ ցուցակով։ 2021 թվականի դեկտեմբերի 18-ին ՀՀԿ-ը համագումարում վերընտրվել է ՀՀԿ-ը գործադիր մարմնի անդամ։
Ամուսնացած է, ունի երեք զավակ։
Ծանոթագրություններ
Կատեգորիա:Փետրվարի 13 ծնունդներ Կատեգորիա:Սառնաղբյուր գյուղում ծնվածներ Կատեգորիա:Հայ քաղաքական գործիչներ Կատեգորիա:ՀՀ Ազգային ժողովի պատգամավորներ Կատեգորիա:ՀՀ ԱԺ 3-րդ գումարման պատգամավորներ Կատեգորիա:ՀՀ ԱԺ 4-րդ գումարման պատգամավորներ Կատեգորիա:ՀՀ ԱԺ 5-րդ գումարման պատգամավորներ Կատեգորիա:ՀՀԿ անդամներ Կատեգորիա:ՀՊՃՀ շրջանավարտներ Կատեգորիա:ՀՀ ԱԺ 6-րդ գումարման պատգամավորներ Կատեգորիա:ՀՀ Ազգային ժողովի նախագահներ Կատեգորիա:Հայ ճարտարագետներ
Պեսիմիզմ
Պեսիմիզմ (գերմ.՝ Pessimismus լատ.՝ pessimus՝ ամենավատ բառից), հոռետեսություն, աշխարհայացք, աշխարհի նկատմամբ վատ, բացասական կարծիք։
Պեսիմիզմի գնահատման ամենատարածված, տարրական ձևը հստակ բացահայտվում է համեմատական-պատմական ուսումնասիրությունների ընթացքում՝ Հեսիոդից մինչև այժմ, ցանկացած դարաշրջան իրեն համարում է ամենավատը։ Պարզ է, որ մարդիկ սուբյեկտիվ զգայուն են իրենց դարաշրջանում տեղի ունեցող անհաջողությունների նկատմամբ և պեսիմիզմի այդ տեսակը բնական և գործնականում անխուսափելի պատրանք է։ Տեսականորեն մենք կազատվենք դրանից միայն այն ժամանակ, երբ իմանանք պատմական ողբերգությունների կրկնելիության փաստի մասին։
Պատմության նկատմամբ պեսիմիստական հայացքին հակադրվում է մարդկային բարեկեցության անընդհատ աճման գաղափարը ։
Գիտակցությունը, որ աշխարհում կա չար հասկացությունը և այն չի լուծարվում սոցիալական պայմանների առաջընթացին զուգահեռ, առաջացնում է գոյությանը վերաբերող սկզբունքային հարց, ընդ որում բացասական պատասխաներից մեկը անվերապահ պեսիմիզմն է, որն առաջացել է բուդդայականության մեջ և նոր փիլիսոփայական իմաստ է ստացել Արթուր Շոպենհաուերի և Էդուարդ Ֆոն Հարթմանի շնորհիվ։
Չորս ազնիվ ճշմարտությունները
Ռուս փիլիսոփա Վլադիմիր Սոլովյովը անվերապահ պեսիմիզմի ամբողջական գաղափարը փորձում էր գտնել բուդդիստական վարդապետության « Չորս ազնիվ ճշմարտությունների » մեջ՝ Նիրվանան տառապանքներից զերծ վիճակը բնութագրող հասկացություն է։ Ընդհանուր իմաստով նիրվանան առանց տառապանքների, կրքերի վիճակ է։ Դա ներդաշնակության և «բարձրագույն երջանկության» վիճակն է։ Իր էությամբ նիրվանան անխախտ հանգստի և բավարարվածության տրասցենդենտալ վիճակն է։
Սանսարայից (անվերջ տառապանքներից) կարելի է ազատվել միայն Ազնիվ Ութակի ճանապարհով։
Փիլիսոփան ուշադրություն է դարձնում հենց այն ուղղությանը, որը ցույց է տալիս հենց բուդդիստական ավանդությունը։
Հնդկական արքայազնը, որ իր առաջին երիտասարդությունը անց է կացրել հաճույքների մեջ, 30 տարեկանում հանդիպելով աղքատ, հիվանդ, մահամերձ ծերուկի նա սկսում է մտածել աշխարհիկ կյանքի անցողիկության մասին և լքում է իր պաարանքը, որպեսզի մենակության մեջ մտածի կյանքի իմաստի մասին։
Ինչպիսին էլ լինի պատմական հավաստիության աստիճանը, այս պատմության մեջ վառ արտահայտվում է այն պարզ ճշմարտությունը, որ նյութապաշտական կյանքը, որքան էլ այն բարենմաստ և հարմար լինի, գոհացնող չէ։ Բոլոր աշխարհիկ տանջանքները, հիվանդությունը, կիրքը, մահը կենդանի էակների ճակատագրի անխուսափելի մասն են կազմում։ Այսպիսին է արարածների պեսիմիզմը, որը հիմնված է իրենց սահմանափակ գոյության վրա։
Սակայն արքայազնին հնարավոր է լինում գտնել միջին ճանապարհը։ Բուդդայի դխարման հավասարապես քննադատում է նիհիլիզմը (գոյության ժխտում) և էթերնալիզմը (գոյությունից անկախություն, ինքնուրույնություն)։
Նիրվանայի անվերջության գաղափարի մասին մանրամասն տեղեկություն տալիս է Սուտրա Պրաջնյապարամիտին՝ «Չկա անտեղյակություն, չկա նրանից ազատում, չկա ծերացում, չկա մահ, չկա նրանցից ազատում։ Չկա տառապանք, հետևաբար չկա նաև նրա պատճառը, տառապանքների դադարեցում չկա, ճանապարհ չկա, չկա և գիտակցում։ Չկան ձեռքբերումներ, չի կարելի ինչ-որ բանի հասնել, որովհետև չկա որևէ բան ինչին կարելի է հասնել»։
Սեփական գոյության սահմանափակության գիտակցումը հանգեցնում է սեփական «եսի» ցանկացած տարբերակի դատարկության, ոչնչության գիտակցմանը։ Հետևաբար առաջանում է գոյության առանձին ձևերի՝ քո մարմնով, քո մտքերով, առաջացման և վերացման գաղափար։
Բայց սա միանշանակ կարծիք չէ, քանի որ նիրվանան սանսարական գոյության դադարեցումն է, քանի որ սանսարական գոյությունը հենց տառապանքն է։
Վառվող մոմի հետ համեմատելիս մեր կյանքը մոմն է, իսկ տառապանքը՝ կրակը։
Շոպենհաուեր և Էդուարդ Ֆոն Հարթման
Բացարձակ պեսիմիզմի նորագույն ձևը (Շոպենհաուեր և Հարթման) նույնպես չի ներկայացնում որևէ հիմք չարը կյանքի որևէ տրասցենդենտալ հատկանիշի վերածելու տարբերակ։ Չարը այստեղ ևս ուղեկցում է տառապանքին, իսկ տառապանք իրոք կա, որովհետև այն զգում են, իսկ զգալ կարող են միայն նյարդային համակարգ ունեցող էակները։ Մարդը տառապում է, երբ զգայական նյարդերը լարվում են։ Հետևաբար, ցանկացած արարածի տառապանքը սահմանափակվում է իրա տվյալ մարմնի գոյությամբ և դադարում է օրգանիզմի մահվան հետ։
Ծանոթագրություններ
Կատեգորիա:Հոգեկան վիճակներ Կատեգորիա:Փիլիսոփայական տեսություններ Կատեգորիա:Էմոցիաներ
Բոստանապանը (պատմվածք)
«Բոստանապանը» (Бахчевник), ռուս խորհրդային գրող Միխայիլ Ալեքսանդրովիչ Շոլոխովի պատմվածքը՝ գրված 1925 թվականին։
Հրապարակումներ
Առաջին անգամ «Բոստանապանըն» պատմվածքը լույս է տեսել «Կոմսոմոլիա» ամսագրում 1925 թվականի ապրիլի 1-ի թիվ 1 համարում։ Պատմվածքն ընդգրկվել է «Երկնագույն տափաստան» (1926) և «Երկնագույն տափաստան։ Դոնի պատմվածքներ։ 1923-1925» (1931) հեղինակային ժողովածուներում։
Սյուժե
Ստեղծագործության սյուժեի հիմքում ընկած է հեղափոխության և քաղաքացիական պատերազմի տարիներին կազակական ընտանիքի մասնատման պատմությունը։ Ստանիցայի ռազմա-դաշտային դատարանի պարետի ավագ որդին` Ֆեոդորը, ծառայության է անցնում «կարմիրների» մոտ, ինչի արդյունքում ընտանեկան բախումը վերածվում է ողբերգության։ Հայրը սպանում է մորը՝ Կարմիր բանակի գերեվարված զինվորներին հաց տանելու համար։ Ամենափոքր որդին՝ Միտկան, ստիպված հեռանում է տնից և դառնում է ստանիցայի բոստանապանը. նա իր խրճիթում թաքցնում է ավագ եղբորը, որը մահապատժի էր ենթարկվել և խուսափում էր մահապատժից։ Ֆեոդորին ձերբակալելու փորձ կատարելիս Միտկան կացնով սպանում է հորը։
Պատմվածքի գործողությունների վայր
Գեորգի Սիվովոլովը, հիմնվելով պատմվածքի տեղագրական բնութագրերի վրա, Կարգինսկայա ստանիցան համարում է պատմվածքի գործողությունների վայրը. «Կարգինսկի ճանապարհով գումակները Հյուսիսային ռազմաճակատ էին տանում զենք և զինամթերք, այնտեղից հետ էին բերում վիրավոր կազակներին, որոնց իջեցնում էին ստանիցայի ատամանի վարչության մոտակայքում գտնվող հրապարակում»։ Ինչպես գրում է Գեորգի Սիվովոլովը, 1918 թվականին Կարգինսկում վերականգնվեց ռազմա-դաշտային դատարանը և ուղեկցորդ պահակախումբը ։
Քննադատություն
«Նոր աշխարհ»-ից Վ. Յակերինը պատմվածքը գնահատեց «բարձր և արժեքավոր».
Վերլուծելով Միխայիլ Ալեքսանդրովիչ Շոլոխովի իրատեսական վարքագիծը՝ Գ. Լեժնևը «Բոստանապանը», «Ջրապտույտ», «Արատ» պատմվածքների վերաբերյալ գրել է.
Արտաքին հղումներ
Կատեգորիա:Միխայիլ Շոլոխովի ստեղծագործություններ Կատեգորիա:1925 պատմվածքներ
Տայրոն Մինգս
Տայրոն Մինգս (Tyrone Mings, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Աստոն Վիլլայի և Անգլիայի ազգային հավաքականի կազմում։ Խաղում է կենտրոնական պաշտպանի դիրքում ։
Բորնմութ
2015 թվականի հունիսի 26-ին Մինգսը 4 տարվա պայմանագիր կնքեց Բորնմութի հետ ։ Ակումբը նրա համար վճարեց 8 միլիոն ֆունտ ստերլինգ  ։ Իր դեբյուտը նշեց օգոստոսի 25-ին՝ Անգլիայի լիգայի գավաթի Հարտլպուլ Յունայթեդի դեմ խաղում ։ Առաջին հանդիպումը Պրեմիեր Լիգայում անցկացրեց օգոստոսի 29-ին՝ փոխարինման մտնելով Լեսթեր Սիթիի դեմ հանդիպման 45-րդ րոպեին, սակայն վնասվածք ստանալով 12 րոպե անց և փոխարինվելով Ադամ Սմիթի կողմից  ։ Այս վնասվածքի պատճառով Մինգսը բաց թողեց շուրջ 13 ամիս  ։
Մինգսը խաղադաշտ վերադարձավ 2016 թվականի սեպտեմբերի 20-ին՝ Անգլիայի լիգայի գավաթի Պրեստոն Նորթ Էնդի դեմ խաղում ։ 2017 թվականի մարտի 8-ին նա 5 խաղով որակազրկվեց Անգլիայի ֆուտբոլի ասոցիացիայի կողմից Մանչեսթեր Յունայթեդի դեմ խաղում Զլատան Իբրահիմովիչի գլխին դիտավորյալ կանգնելու համար   ։ Սեպտեմբերի 6-ին Մինգսը երկարաձգեց իր պայմանագիրը ակումբի հետ   ։ Սեպտեմբերի 22-ին անգլիացին ստացավ մեջքի վնասվածք՝ բաց թողելով 7 ամիս   ։ Բորնմութի կազմում Մինգսը անցկացրեց ընդամենը 23 հանդիպում։
Աստոն Վիլլա
2019 թվականի հունվարի 31-ին Մինգսը մինչև մրցաշրջանի ավարտը վարձավճարով միացավ Աստոն Վիլլային   ։ Իր դեբյուտը ակումբի կազմում նշեց փետրվարի 2-ին՝ Ռեդինգի դեմ խաղում ։ Իր առաջին գոլը խփեց փետրվարի 8-ին՝ Շեֆիլդ Յունայթեդի դեմ խաղում  ։ Մարտի 30-ին Մինգսը գոլ խփեց Բլեքբուրն Ռովերսի դեմ խաղում՝ օգնելով իր թիմին հաղթել 2-1 հաշվով  ։ Ապրիլի 10-ին անգլիացին հեռացվեց խաղադաշտից Ռոտերհեմ Յունայթեդի դեմ խաղում՝ ստանալով երկրորդ դեղին քարտը հանդիպման 34-րդ րոպեին ։ Մայիսի 27-ին նա թիմի մեկնարկային կազմում խաղադաշտ դուրս եկավ Չեմպիոնշիպի փլեյ-օֆֆի եզրափակչի Դերբի Կաունտիի դեմ խաղում, իսկ Աստոն Վիլլան հաղթեց 2-1 հաշվով՝ տեղափոխվելով Պրեմիեր Լիգա  ։ Վարձավճարի ընթացքում Մինգսը անցկացրեց 18 հանդիպում՝ դառնալով 2 գոլի հեղինակ ։
2019 թվականի հուլիսի 8-ին Մինգսը 20 միլիոն ֆունտ ստերլինգի դիմաց լրիվ տրանսֆերով տեղափոխվեց Աստոն Վիլլա   ։ Թիմի ավագի թևկապով նա առաջին անգամ խաղադաշտ դուրս եկավ նոյեմբերի 2-ին՝ Լիվերպուլի դեմ խաղում  ։ Պրեմիեր Լիգայում իր առաջին գոլը անգլիացին խփեց դեկտեմբերի 1-ին՝ Մանչեսթեր Յունայթեդի դեմ խաղում  ։
Միջազգային կարիերա
Անգլիայի ազգային հավաքական Մինգսը առաջին անգամ հրավիրվեց 2019 թվականի օգոստոսի 29-ին՝ Բուլղարիայի և Կոսովոյի դեմ խաղերի համար  , սակայն այս հանդիպումներում խաղադաշտ դուրս չեկավ  ։ Իր դեբյուտը ազգային հավաքականում նշեց հոկտեմբերի 14-ին՝ մեկնարկային կազմում խաղադաշտ դուրս գալով Բուլղարիայի դեմ խաղում  ։
Միջազգային վիճակագրություն
2019 թվականի դեկտեմբերի 27-ի դրությամբ
Ակումբային
Աստոն Վիլլա
Դմիտրո-Դարիևկա
Դմիտրո-Դարիևկա (Дмитро-Дарївка), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Դմիտրո-Դարիևկա գյուղում բնակվում էր 285 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ալեքսանդրովկայի շրջանի բնակավայրեր Կատեգորիա:Ուկրաինայի գյուղեր
Ջավա վիրտուալ մեքենա
Ջավա վիրտուալ մեքենա (Java Virtual Machine (JVM)), վիրտուալ մեքենա, որը թույլատրում է համակարգչին գործարկել Ջավա ծրագրեր, ինչպես նաև այլ ծրագրեր, գրված այլ լեզուներով, որոնք նույնպես կարող են թարգմանվել Ջավա բայթկոդի։ Ջավա վիրտուալ մեքենան ունի մանրամասն բնութագիր, որը պաշտոնապես նկարագրում է Ջավա վիրտուալ մեքենայի իմպլեմենտացման պահանջները։ Բնութագիր ունենալը ապահովում է Ջավա ծրագրերի տարբեր իմպլեմենտացիաներով փոխգործունակությունը, և ծրագրի հեղինակները, ովքեր օգտագործում են Java Development Kit (JDK) կարիք չունեն անհանգստանալու հիմքում ընկած սարքախմբի մասին։
Ջավա վիրտուալ մեքենայի նախնական իմպլեմենտացիան արվել է OpenJDK ծրագրի կողմից, որպես բաց կոդ և ներառում է HotSpot կոչվող JIT compiler-ը։ Կոմերցիոն Ջավա թողարկումները, որոնք հասանելի են Oracle-ում հիմնված են OpenJDK-ի գործարկման ժամանակի վրա։ Eclipse OpenJ9-ը մեկ ուրիշ բաց կոդով Ջավա վիրտուալ մեքենա է OpenJDK-ի համար։
Ջավա վիրտուալ մեքենայի բնութագիր
Ջավա վիրտուալ մեքենան աբստրակտ համակարգիչ է սահմանված բնութագրով։ Այն Ջավա գործարկման ժամանակի (Java Runtime Environment) միջավայրի մաս է։ Օգտագործված է աղբահավաքման ալգորիթմը և վիրտուալ մեքենայի ցանկացած ներքին օպտիմիզացիա(դրանց թարգմանումը մեքենայական կոդի) հասանելի չէ։ Սրա հիմնական նպատակը իմպլեմենտացնողներին անիմաստ չսահմանափակելն է։ Ցանկացած Ջավա հավելված կարող է գործարկվել միայն Ջավա վիրտուալ մեքենայի աբստրակտ հատկանիշներով իմպլեմենտացիայում ։
Սկսած Java Platform, Standard Edition (J2SE) 5.0-ից Ջավա վիրտուալ մեքենայի հատկանիշները զարգացվել են Java Community Process -ի տակ, որպես JSR 924 ։ 2006-ից, հատկանիշների փոփոխություններ են արվում, որպեսզի մեքենան կարողանա սպասարկել կլասի ֆայլ ֆորմատի փոփոխված տարբերակը(JSR202) ։ Դա արվել է, որպես սպասարկման թողարկում JSR 924։ Ջավա վիրտուալ մեքենայի բնութագիրը հրապարկվել է կապույտ գրքով, որի նախաբանում ասվում է․Օրաքլի Ջավա վիրտուալ մեքենաներից մեկը անվանվել է ՀոթՍփոթ, մյուսը, որը ժառանգված է BEA Systems-ից անվանվել է ՋեյՌոքիթ։ Օրքալը Ջավա բրենդի սեփականատերն է և կարող է թույլատրել դրա գործածումը փաստելու համար, որ իմպլեմենտացիան համապատասխանում է և մրցունակ է Օրաքլի բնութագրի հետ։
Class loader
Ջավա վիրտուալ մեքենայի խմբավորող միավորներից մեկը դասն է (class): Class loader-ի իմպլեմենտացիան պետք է ունակ լինի ճանաչելու և բեռնելու ցանկացած բան,որը համապատասխանում է Ջավա ֆայլ ֆորմատին։ Ցանկացած իմպլեմենտացիա ազատ է ճանաչելու այլ բինար ձևեր բացի դասային (class) ֆայլերից, բայց այն պարտավոր է ճանաչել դասային ֆայլը։
Class loader-ը կատարում է այս երեք հիմնական գործողությունները խիստ հերթականությամբ․
Ընդհանուր առմամբ, կան երեք տեսակի class loader-ներ․bootstrap class loader, լրացման class loader and Համակարգի / Հավելվածի class loader։
Ցանկացած Ջավա վիրտուալ մեքենայի իմպլեմենտացիան պետք է ունենա bootstrap class loader, որը ունակ է բեռնել վստահված դասեր, ինչպես նաև լրացման class loader կամ հավելվածի class loader։ Ջավա վիրտուալ մեքենայի բնութագիրը չի մասնավորեցնում,թե ինչպես class loader-ը պետք է տեղայնացնի դասերը։
Վիրտուալ մեքենայի կառուցվածքը
Ջավա վիրտուալ մեքենան աշխատում է որոշակի տիպերի տվայլների հետ, ինչպես գրված է Ջավա վիրտուալ մեքենայի բնութագրում։ Տվյալի տիպերը կարող են բաժանվել երկու պրիմիտիվ տիպերի(integers, Floating-point, long և այլն) և Reference տիպերի։ Ավելի վաղ JVM-ները միայն 32-բիթ մեքենաների վրա էին։   և   տիպերը, որոնք 64-բիթ են, տեղային են, բայց զբաղեցնում են երկու միավոր հիշողության տարածք լոկալ փոփոխականների շրջանակում կամ օպերանդների stack-ում, քանի որ ամեն միավորը 32-բիթ է։  ,  ,  , and    տիպերը նշան-լրացվող են(բացի    -ից, որը զրո-լրացվող է) և գործածվում են որպես 32-բիթ ամբողջ թվեր, այնպես, ինչպես   տիպերը։ Ավելի փոքր տիպերը միայն ունեն մի քանի տիպին բնորոշ հրահանգներ բեռնելու, պահեստավորման և տեսակի փոփոխության համար։   -ը գործածվում է, որպես 8-բիթ   արժեք, որտեղ 0-ն ներկայացնում է    և 1-ը ներկայացնում է  ։ (Չնայած, որ   դիտարկվել է որպես տիպ սկսած Ջավա վիրտուալ մեքենայի նկարագրի 2-րդ հրատարակությունից(Java Virtual Machine Specification, Second Edition), որը պարզաբանել է այս խնդիրը, կոմպիլացված և գործարկված կոդում քիչ տարբերություն կա    և  -ի միջև, բացառությամբ մեթոդի ստորագրություններում անունների խառնման և    զանգվածների տիպերի։   -ը մեթոդների ստորագրություններում նշվում է, որպես  , իսկ ը նշվում է, որպես  ։ Բուլյան զանգվածները ունեն  -տիպը, բայց օգտագործում են 8-բիթ ամեն էլեմենտի համար և JVM-ը չունի ներկառուցված հնարավորություն փաթեթավորել բուլյանները բիթերի զանգվածում, հետևաբար չնայած իրենց տիպին իրենք իրենց դրսևորում են նույն կերպով, ինչպես   զանգվածները։ Այլ բոլոր գրծածություններում   տեսակը էֆֆեկտիվորեն անհայտ է JVM-ին, քանի որ բոլոր բուլյանների հրահանգները օգտագործվում են նաև բայթերի համար)։ Այնուամենայնիվ, ավելի նոր JVM թողարկումները (OpenJDK HotSpot JVM) աշխատում են 64-բիթի համար, հետևաբար կարելի է ունենալ 32 կամ 64-բիթ JVM 64-բիթ օպերացիոն համակարգի վրա։ Ջավան 64-բիթ միջավայրի վրա գործարկելու հիմնական առավելությունն այն է, որ  64-բիթ միջավայրը ապահվում է ավելի մեծ տարածք հասցեների համար։ Սա թույլ է տալիս ունենալ ավելի մեծ Ջավա դինամիկ հիշողության տարածք և ավելի մեծ Java Threads, որը անհրաժեշտ է մեծ հավելվածների որոշ տեսակների համար․ այնուամենայնիվ կա կատարողականության տարբերություն  64-բիթ JVM  և 32-բիթ JVM օգտագործելու մեջ։
JVM-ը ունի աղբահավաքման կույտ օբյեկտներ և զանգվածներ պահեստավորելու համար։ Կոդերը, կոնստանտներըը կամ այլ դասի տվյալներ պահեստավորվում են «մեթոդի տարածքում»։ Մեթոդի տարածքը տրամաբանորեն դինամիկ հիշողության մասն է, բայց իմպլեմենտացիաները հնարավոր է մեթոդի տարածքին վերաբերվեն որպես դինամիկ հիշողությունից առանձին բան և հանարավոր է աղբահավաքը չհավաքի այն։ Ամեն JVM thread-ը նույնպես ունի իր կանչերի stack-ը, որը պահեստավորում է շրջանակներ (frame): Նոր շրջանակը ստեղծվում է ամեն անգամ երբ մեթոդը կանչվում է և ոչնչացվոըմ է, երբ մեթոդը գոյություն ունի։
Ամեն շրջանակը ապահովում է operand-ների stack-ը և լոկալ փոփոխականների զանգվածը։ Օperand-ների stack-ը օգտագործվում է operand-ների համար, որպեսզի գործարկեն հաշվարկները և ստանան կանչված մեթոդի վերադարձնող արժեքը, իսկ լոկալ փոփոխականները ծառայում են նույն նպատակին, ինչ ռեգիստրները և նույնպես օգտագործվում են մեթոդին արգումենտներ փոխանցելու համար։ Այսպիսով, JVM-ը, և՛ stack մեքենա է, և՛ ռեգիստրի մեքենա։ Պրակտիկայում HotSpot-ը ամբողջապես ջնջում է ամեն stack-ը բացի native thread/call stack-ի նույնիսկ, երբ գործարկված է Interpreted mode-ում, քանի որ դրա Templating Interpreter-ը տեխնիկապես աշխատում է ինչպես կոմպիլյատորը։
Բայթկոդ հրահանգներ
Նպատակը բինար մրցակցումն է։ Ամեն հյուրընկալ օպերացիոն համակարգը կարիք ունի իր ուրույն JVM իմպլեմենտացիայի և գործարկման միջավայրի։ Այս JVM-ները նույն կերպ են ընկալում բայթկոդը իմաստային առումով, բայց իրական իմպլեմենտացիան կարող է լինել տարբեր։ Ավելի բարդ քան բայթկոդը կրկնօրինակելը, մրցունակ ու էֆեկտիվ Java core API-ի իմպլեմենտացումն է, որը պետք է կապվի ամեն օպերացիոն համակարգի հետ։ Այս հրահագները աշխատում են ավելի շատ տարածված,քան native տվյալների տիպերի որոշակի հրահանգների խմբի ճարտարապետության հետ։
JVM լեզուներ
JVM լեզուն ցանկացած լեզու է, որի ֆունկցիոնալությունը կարող է արտայատվել վավեր դասի ֆայլի մոդելով, որը կարող է հյուրընկալվել JVM-ի կողմից։ Դասի ֆայլը պարունակում է JVM հրահանգներ(Ջավա բայթ կոդ) և սիմվոլների աղյուսակ, ինչպես նաև այլ օժանդակ ինֆորմացիա։ Դասի ֆայլի ֆորմատը -սարքախմբից և օպերացիոն համակարգից անկախ բինար ֆորմատ է, որը օգտագործվում է ներկայացնելու կոմպիլացված դասեր և interface-ներ ։
Կան մւ քանի JVM լեզուներ, որոնց թվում կան և՛ հին, և նոր լեզուներi։ JRuby-ն ու Jython-ը երևի թե ամենահանրաճանաչ լեզուների են․ լեզուների օրինակ են Ruby-ն և Փայթոնը համապատասխանաբար։ Clojure, Groovy, Scala և Kotlin-ը այն ամենահայտնի լեզուներից են, որոնք ստեղծվել են զրոյից Ջավա բայթկոդի կոմպիլացվելու համար։ Scala- գրադարանները կարող են օգտագործվել Ջավա ծրագրերի հետ և հակառակը ։
Java 7 JVM-ը իմպլեմենտում է JSR 292: Supporting Dynamically Typed Languages Ջավա պլատֆորմի վրա, որը նոր հատկանիշ է JVM-ում դինամիկ գրված լեզուների համար։ Այս հատկանիշը զարգացվել է դա Վինչիի մեքենայի պրոեկտի ընթացքում, որի առաքելությունն էր ընդլայնել JVM-ը, ոևպեսզի այն կարողանա սպասարկել Ջավայից բացի այլ լեզուներ ։
Բայթկոդի վավերացում
Ջավայի պարզ փիլիսոփայությունը այն է, որ այն ժառանգաբար ավելի ապահով է ընդհատվելուց և ոչ մի օգտատերի ծրագիր չի կարող ձախողել հյուրընկալ մեքենայի աշխատանքրը կամ խանգարել դրան այլ անտեղի գործողություններով։ Հնարավոր է նաև պաշտպանել որոշակի մեթոդներ և տվյալի կառույցներ հասանելիությունից կամ զանցանքներից, որոնք պատկանում են վստահված կոդին։ Ավելին, տարածված ծրագրավորողների սխալները, որոնք հաճախ տանում են զանցանքի կամ անկանխատեսելի վարքի, ինչպիսիք են փորձել հասանելիություն ստանալ զանգվածի վերջին ինդեքսից ավելի բարձր ինդեքսի, կամ օգտագործել չսահմանած pointer թույլատրված չեն։ Որոշ Ջավա հատկանիշներ միավորում են ապահովություն, ներառելով դասի մոդելը, աղբաքավաքված կույտը և վավերացնողը։
JVM-ը վավերացնում է ամբողջ բայթկոդը մինչև դրա գործարկվելը։ Այս վավերացումը կազմված է հիմնականում այս 3 տեսակի ստուգումներից․
Առաջին երկուսը սրանցից ստուգում են տեղորոշումը հիմնականում վավերացման քայլում, որը հայտնվում է, երբ դասը բեռնվում է և դառնում է օգտագործման համար հասանելի։ Երրորդը հիմնականում դինամիկ է կատարվում, երբ տվյալների մասերը կամ դասի մեթոդները սկզբում հասանելի են ուրիշ դասերից։
Վավերացնողը թույլատրում է միայն որոշ բայթկոդի հաջորդականություններ վավեր ծրագրերում, օրինակ jump (branch) հրահանգ-ը կարող է միայն թիրախավորել հրահանգը նույն մեթոդում։ Ավելին, վավերացնողը հաստատում է, որ ցանկացած տրված հրահանգը աշխատում է ֆիքսված stack-ի հատվածում, թույլատրելով JIT կոմպիլյատորին փոխակերպել stack-ի հասանելիությունը ֆիքսված ռեգիստրի հասանելիության։ Նրա պատճառով, որ JVM-ը stack ճարտարագիտություն է չի նշանակում, որ արագության տուգանք է լինելու ընդօրինակման համար ռեգիստրի վրա հենված ճարտարագիտություններում, երբ օգտագործվում է JIT կոմպիլյատոր։ Կոդով վավերացված JVM ճարտարագիտության վրա տարբերություն չկա, թե JIT կոմպիլյատորը անվանվում է  երևակայական ռեգիստրերի կամ երևակայական stack-ի տեղակայումների, որոնք պետք է հատկացվեն թիրախային ճարտարագիտության ռեգիստրներին։ Փաստացի, կոդի վավերացումը JVM-ին դարձնում է տարբեր դասական stack-ի ճարտարագիտությունից, որի էֆֆեկտիվ կրկնօրինակումը JIT կոմպիլյատրով ավելի բարդ է և հիմնականում արվում է ավելի դանդաղ interpreter-ով։ Ավելին, Interpreter-ը,որը օգտագործվում է նախնական JVM-ի կողմից հատուկ տիպ է, հայտնի որպես Template Interpreter, որը թարգմանում է բայթկոդը ուղիղ դեպի native, ռեգիստրի վրա հենված, մեքենայական լեզվի, ոչ թե կրկնօրինակում է stack-ը, ինչպես սովորական interpreter-ը ։ HotSpot Interpreter ավելի շատ առումներով կարող է համարվել JIT կոմպիլյատոր, քան իրական Interpreter, քանի որ stack-ի ճարտարագիտությունը,որը բայթկոդը թիրախավորում է իրականում չի օգտագործվում իմպլեմենտացիակում, դրա փոխարեն օգտագործվում է պարզապես միջին ներկայացման բնութագիրը, որը կարող է լավ իմպլեմենտացվել ռեգիստրի վրա հիմնված կառույցում։ Stack-ի ճարտարագիտության պարզապես բնութագիրի և իմպլեմենտացված ռեգիստրի վրա հիմնված վիրտուալ մեքենայի այլ օրինակ է Common Language Runtime-ը ։
Բայթկոդի վավերացման օրիգինալ բնութագիրը օգտագործում է բնական լեզում որը ոչ ամբողջական է և սխալ որոշ բաներում։ Շատ փորձեր են արվել JVM-ը, որպես պաշտոնական համակարգ սահմանելու։ Անելով սա, ներկա JVM իմպլեմենտացիաների ապահովությունը կարող է ավելի մանրամասնորեն վերլուծվել, և պոտենցիալ ապահովության շահագործումները կկանխվեն։ Հնարավոր կլինի նաև օպտիմիզացնել JVM-ը խուսափելով ոչ անհրաժեշտ անվտանգային ստուգումներից, եթդ հավելվածը գործարկվում է, կամ ապացուցված է, որ պահով է ։
Հեռավար կոդի ապահով գոծարկում
Վիրտուալ մեքենայի ճարտարագիտությունը թույլ է տալիս ամեն տեսակի մանրամասն գործողությունների կառավարման, որոնց մեքենայական կոդը ունակ է կատարել։ Այն ենթադրում է, որը կոդը իմաստային առումով ճիշտ է, այն հաջողությամբ անցնում է բայթկոդի վավերացման պրոցեսի, մեքենայացված գործիքի միջոցով հնարավոր է վիրտուալ մեքենայից դուրս։ Սա արված է թույլ տալու համար, որ չվստահված կոդը հեռավար աղբյուրներից կարողանա գործարկվել, մոդելը օգտագործված է Java applets-ի կողմից և այլ ապահով կոդի ներբեռնումներից։ Հենց բայթկոդը վավերացվում է, ներբեռնված կոդը աշխատում է սահմանափակված «ավազարկղում», որը պատրաստված է, որպեսզի պաշտպանի օգտատիրոջը սխալ աշխատող կամ վտանգավոր կոդից։ Որպես լրացում բայթկոդի վավերացման պրոցեսին, հրատարակողները կարող են գնել վկայական, որը կարող է թվային ստորագրությամբ հաստատել, որ applet-ները ապահով են, տալով դրանց խնդրել օգտվողին դուրս գալ ավազարկղից և մուտք գործել տեղական ֆայլային համակարգ, clipboard, գործարկել ծրագրային ապահովման արտաքին մասերը կամ network-ը։
Բայթկոդ interpreter և just-in-time կոմպիլյատոր
Ամեն սարքախմբի ճարտարագիտության համար տարբեր Ջավա բայթկոդ interpreter է անհրաժեշտ։ Երբ համակարգիչն ունի Ջավա բայթկոդի interpreter, այն կարող է գործարկել ցանկացած Ջավա բայթկոդ ծրագիր, և նույն ծրագիրը կարող է գործարկվել ցանկացած համակարգչի վրա, որն ունի այդպիսի interpreter։ Այս խնդիրը մեղմացվել է just-in-time (JIT) compiler- ների կողմից Ջավա կոդը գործարկելու համար։
Երբ Ջավա բայթկոդը գործարկվում է interpreter-ով, գործարկումը միշտ կլինի ավելի դանդաղ, քան եթե նույն ծրագիրը կոմպիլացվի native մեքենայական կոդի։ JIT կոմպիլյատորը կարող է թարգմանել Ջավա բայթկոդը native մեքենայական լեզվի, երբ գործարկի ծրագիրը։ Ծրագրի թարգմանված մասերը կարող են հետո կատարվել ավելի արագ, քան դրանք ինտերպրետացվել են։ Այս տեխնիկան կիրառվում է ծրագրի այն մասերի վրա, որոնք հաճախ են կատարվում։ Այս կերպ JIT կոմպիլյատորը կարող է մեծապես արագացնել ընդհանուր կատարման ժամանակը։
Ջավա ծրագրավորման լեզվի և Ջավա բայթկոդի մեջ չկա անհրաժեշտ կապ։ Ծրագիրը, որը գրված է Ջավայով, կարող է ուղիղ կոմպիլացվել իրական համակարգչի մեքենայական լեզվի և այլ լեզվով գրված ծրագրերը Ջավան կարող է կոմպիլացնել բայթկոդի։
Ջավա բայթկոդը նպատակաուղված է լինել հարթակից անկախ և ապահով ։ Որոշ JVM իմպլեմենտացիաներ չեն ներառում interpreter, այլ միայն կազմված են JIT կոմպիլյատորից ։
JVM-ը ցանցային զննիչում
Ջավա հարթակի կյանքի սկզբից ի վեր, JVM-ը շուկա է հանվել, որպես ցանցային տեխնոլոգիա նախատեսված հարուստ ցանցային հավելվածների ստեղծման համար։ 2018-ից ցանցային զննիչների և օպերացիոն համակարգերի մեծ մասը չեն մատակարարվում Java plug-in-ով և չեն թույլատրում կողային բեռնում որևէ ոչ Flash plug-in-ի։ Ջավա զննիչի plugin-ը հնացած է JDK 9-ից սկսած ։
NPAPI Java բրաուզերի plug-in-ը նախատեսված է JVM-ին թույլ տալու համար HTML էջերում ներկառուցված այսպես կոչված Java հավելվածներ գործարկել։ Տեղադրված plug-in-ով զննիչների համար aplet-ին թույլատրվում է ներքաշվել իրեն հատկացված էջի ուղղանկյուն հատվածը։ Քանի որ plug-in-ը ներառում է JVM, Java applet-ները սահմանափակված չեն Java ծրագրավորման լեզվով. ցանկացած լեզու, որը թիրախավորում է JVM-ը, կարող է գործարկվել plug-in-ում։ API-ների սահմանափակ հավաքածուն թույլ է տալիս հավելվածներին մուտք գործել օգտատիրոջ խոսափող կամ 3D acceleration, թեև հավելվածները չեն կարողանում փոփոխել էջը իր ուղղանկյուն շրջանից դուրս։ Adobe Flash Player-ը՝ հիմնական մրցակցող տեխնոլոգիան է, որն առումով նույն կերպ է աշխատում։
2015 թվականի հունիսի դրությամբ, ըստ W3Techs-ի, Java applet-ի և Silverlight-ի օգտագործումը նվազել է մինչև 0.1% բոլոր կայքերում, մինչդեռ Flash-ինը նվազել է մինչև 10.8% :
JavaScript JVM-ներ and interpreter-ներ
2016 թվականի մայիսի դրությամբ JavaPoly-ն օգտատերերին թույլ է տալիս ներմուծել չփոփոխված Java գրադարաններ և դրանք կանչել անմիջապես JavaScript-ից։ JavaPoly-ն վեբկայքերին թույլ է տալիս օգտագործել չփոփոխված Java գրադարաններ, նույնիսկ եթե օգտագործողի համակարգչում Java տեղադրված չէ ։
JavaScript-ի transpilation-ը
JavaScript-ի կատարման արագության շարունակական բարելավումներով զուգորդված շարժական սարքերի ավելացված օգտագործման հետ, որոնց վեբ բրաուզերները չեն ապահովում plugin-ների օգտագործումը, ջանքեր են գործադրվում թիրախավորել այդ օգտվողներին JavaScript-ի transpilation-ի միջոցով։ Հնարավոր է կա՛մ ելակետային կոդը, կա՛մ JVM բայթկոդը փոխարկել JavaScript-ի։
JVM բայթկոդը կոմպիլացնելը, որը համընդհանուր է JVM լեզուների համար, թույլ է տալիս հիմք ընդունել լեզվի գոյություն ունեցող կոմպիլյատորի բայթկոդը։ JavaScript transpiler-ների հիմնական JVM բայթկոդը TeaVM-ն է, որը պարունակվում է Dragome Web SDK-ում , Bck2Brwsr-ում և j2js-կոմպիլյատորում ։
JVM լեզուներից JavaScript-ի առաջատար փոխարկիչները ներառում են Java-to-JavaScript transpiler-ը, որը պարունակվում է Google Web Toolkit-ում, Clojurescript-ում (Clojure), GrooScript-ում (Apache Groovy), Scala.js-ում (Scala) և այլն ։
Ծանոթագրություններ
Կատեգորիա:Ջավա Կատեգորիա:Ծրագրային ապահովում Կատեգորիա:2023 երիտասարդական ամառային վիքիճամբարի դասընթացի ժամանակ ստեղծված կամ բարելավված հոդվածներ
Ալեխանդրո Խոդորովսկի
Ալեխանդրո Խոդորովսկի Պրուլանսկին (իսպաներեն՝ Alejandro Jodorowsky Prullansky, ), սյուրռեալիստ ռեժիսոր, համեմատական կրոնի գիտնական, թատերագիր, կինոարտադրող, երգահան, դերասան, դիմախաղացող, կոմիքս գրքերի հեղինակ, պատմիչ և հոգեբույժ է։ Նա ծնվել է Չիլիում մի ուկրաինացի հրեա ընտանիքում։ Ապագայում մեկնել է Ֆրանսիա, որտեղ շարունակել է ստեղծագործել ։
Կենսագրություն
Նա ծնվել է 1929 թ.-ի փետրվարի 7-ին, Չիլիի հյուսիսի Տոպոկիյա խաղաղօվկիանոսյան քաղաքում, ուկրաինացի հրեա ընտանիքում։ Նրա ծնողներն էին Խեյմի և Սարա Խոդորովսկիները, որոնք փախչելով ցարական Ռուսաստանից, Օդեսայի հրեական ջարդերից, 1905 թ.-ին գաղթել էին Չիլի։ Նախքան իր խանութը՝ Տուն Ուկրաինան (իսպաներեն՝ Casa Ukrania) բացելը, նրա հայրն աշխատում էր կրկեսում։ Մայրը նրան խստությամբ է դաստիարակել ։
Հայրը երազում էր, որ նա բժշկությունը ընտրի որպես իր աշխատանքը։ Իսկ նա 1942 թվականին մեկնում է Սանտիագո, որտեղ համալսարան է մտնում։ 40-ականների սկզբին և 50-ականներին մշակութային շարժում է սկսվում Չիլիում, տաղանդավոր և ստեղծագործ երիտասարդների կողմից, որոնք ստեղծում են դիմախաղի թատրոնը և ներկայանում Չիլիի Համալսարանի Փորձնական Թատրոնում։ Նրա մեջ էին Խոզե Դոնոսոն, Էնրիքե Լիհնը, Խորխե Էդվարդսը, ինչպես նաև Ալեխանդրո Խոդորովսկին, ով իր համալսարանական տարիներին աշխատեց նաև որպես կրկեսի ծաղրածու և տիկնիկ խաղացնող ։